**St John's Wood** er et område i bydelen Westminster i nordvestlige London, vest for Regent's Park. Det ligger 4 km nordvest for Charing Cross. En gang var området en del av den store skogen i Middlesex, og senere eid av korsfarerorden Johanitterordenen. Det kjente Abbey Road Studios ligger i St John's Wood, det samme gjør verdens mest berømte cricketbane Lord's.

Det er et meget velstående nabolag, og områdets postkode (NW8) ble rangert av magasinet Forbes som den femte mest kostbare postadresse i London basert på gjennomsnittlig boligpris i 2007. I henhold til undersøkelse i 2014 av eiendomsmeglere betaler beboere i St. John's Wood den høyeste gjennomsnittlige husleie i hele London.

Historie
--------

Utbygginga av St John's Wood som en forstad til London begynte tidlig på 1800-tallet, på et landområde som helt siden 1300-tallet hadde vært eid av Johanitterordenen. En av de første utviklere i området var James Burton (1761-1837). Det var en av de første forsteder i London som ble utviklet med stor grad villabebyggelse med lav tetthet i motsetning til de rekkehus som var vanlig i London opp til 1800-tallet, selv i rike strøk. Deler av St .John's Wood har dog blitt ombygd med større tetthet,  men det har forblitt et ettertraktet distrikt å bo og derfor et av de mest kostbare områdene i London.

Mens Regent's Park tilbød tomter for store villaer, ble mye av St John's Wood bebygd med noe rimeligere tomannsboliger – blant de første i London – hovedsakelig for middelklassen. Området tiltrakk seg en del kjente, radikale intellektuelle, mange av dem fra land på kontinentet med mindre liberale forhold enn Storbritannia. Mot slutten av 1800-tallet ble strøkets respektable karakter trua av et økende antall luksusbordeller og hus der menn med makt og formue hadde sine elskerinner. 

På 1900-tallet ble en del av den simplere bebyggelsen revet og erstattet med boligkvartaler. De intellektuelle trakk nordover til Hampstead etter hvert som nyrike londonere uten stil, men med penger flytta inn. I dag er St John's Wood et respektabelt boligstrøk med en overveiende velstående befolkning.

Referanser
----------

1. ↑   The St. John's Wood Society: «St John's Wood History», Arkivert fra originalen den 28. august 2011 hos *Wayback Machine*.
2. ↑   Abbey Road Crossing
3. ↑  «Lords in St John’s Wood». Arkivert fra originalen 17. juli 2017. Besøkt 18. desember 2017.
4. ↑   Sherwood, Bob (7. april 2010): «Affluent enclave sitting on political front line», *Financial Times*.
5. ↑   «In Pictures: London's Most Expensive Postcodes», *Forbes*.
6. ↑  Ivey, Prudence (20. november 2014): «St John's Wood tenants pay the highest rent in London - Hampstead & Highgate Property» Arkivert 10. desember 2016 hos Wayback Machine. *Hamhigh*
7. ↑   «Celebrating the birth in July 1761 of James Burton, the founder of St Leonards-on-Sea and builder-developer in Bloomsbury», *Victoria County History*. 29. juli 2011
8. ↑   Elrington, C.R. red. et al (1989): «Hampstead: St. John's Wood», *British History Online*
9. ↑   «U.K.'s Most Expensive Postcodes», *Forbes*. 12. desember 2007

Eksterne lenker
---------------

(en) St. John's Wood – kategori av bilder, video eller lyd på Commons


* History of St John's Wood
* Kart over St. John's Wood og de omliggende distriktene Arkivert 26. september 2011 hos Wayback Machine.

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** BBC Things **·** MusicBrainz
 |